Viktor Alexandrowitsch Ljapkalo

Viktor Alexandrowitsch Ljapkalo (en cirillic russ: Виктор Александрович Ляпкало; * 18 da settember 1956 ad Uchta) è in pictur russ.

 Vita ed ovra 
Viktor Ljapkalo è naschì ils 18 da settember 1956 ad Uchta en la Republica dals Komis (Uniun sovietica). Il 1978 è il sa diplomà a la scola d'art da Saratow.Петербургский сецессион. Автор вступ. статьи М. Важевич. СПб., ВЦ СПБСХ. 2012. Dal 1979 fin il 1987 ha el studegià a la facultad da pictura LIZHSA I. E. Repin tar Wladimir Gorb e Wiktor Reichet. El è sa diplomà en quel institut, en il lavuratori Boris Ugarow, sco pictur e magister. Sia lavur da diplom era il maletg Notg alva. (Белая ночь)Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. СПб., Первоцвет, 2007. С.146.

Dapi il 1987 sa participescha Ljapkalo en exposiziuns d'art. El viva e lavura a Son Petersburg e malegia oravant tut purtrets, acts e paesagis. Il 1990 è el daventà commember da l'Uniun d'artists da Son Petersburg.

Tranter sias ovras figureschan OlgaСвязь времен. 1932—1997. Художники — члены Санкт-Петербургского Союза художников России. Каталог выставки. СПб., 1997. С.292. (Оля, 1987), Melancholia (Меланхолия, 1989), Walja (Валя, 1991), Marburg (Марбург, 1992), Suenter il bogn (После бани), Petrowitsch (Петрович), Gosch e Jerofejitsch (Гоша и Ерофеич, tuts trais 1993), Tanja (Таня, 1995), Magiel d'aua (Стакан воды, 1998), Natascha (Наташа, 1999), En il samowar (У самовара), Purtret da familia (Семейный портрет, omaduas 2000), PrimavairaВиктор Ляпкало. СПБ., 2009. С.8. (Весна, 2002), Saschenka (Сашенька), La tschernida (Выбор, omaduas 2004), Il marquis è da return (Маркиз вернулся), Atun da la vitaОсенняя выставка 2005 года. СПб., ВЦ СПБСХ, 2008. С.23, 86. (Осень жизни, omaduas 2005), Atmosfera da stad (Летнее настроение, 2007), Maletg d'ina dunnaВесенняя выставка 2008 года. Живопись. Скульптура. СПб., ВЦ СПБСХ, 2008. С.28. (Женский образ), Il concert è finì (Концерт окончен, omaduas 2008), Siemis da stad (Мечты о лете, 2011) ed auters. 

El ha tgirà exposiziuns individualas a Son Petersburg (1996, 1997, 1998, 1999, 2002, 2004, 2006, 2009), Minca (1994), Giessen (1995) e Marburg (1992, 1993).Петербургский сецессион. Автор вступ. статьи М. Важевич. СПб., ВЦ СПБСХ. 2012. С.4.

Las ovras da Viktor Ljapkalo sa chattan en museum e collecziuns privatas en la Russia, la Germania, ils Pajais Bass, la Belgia, ils Stadis Unids ed auters pajais.

 Galaria 

 Colliaziuns 

 Pagina-web uffiziala da Viktor Lyapkalo

 Annotaziuns 

Categoria:Picturs russ